b'\n_START_ARTICLE_\nB\xc3\xa4ckaskog slot\n_START_PARAGRAPH_\nB\xc3\xa4ckaskog (f\xc3\xb8r 1658 dansk: B\xc3\xa6kkeskov slot) er et slot i Villand herred i det nord\xc3\xb8stlige Sk\xc3\xa5ne. Slottet ligger ca. 15 km nord\xc3\xb8st for Kristianstad p\xc3\xa5 en landtange mellem de to s\xc3\xb8er Iv\xc3\xb6sj\xc3\xb6n og Oppmannasj\xc3\xb6n._NEWLINE_B\xc3\xa6kkeskov Kloster var indtil reformationen i 1536 et Pr\xc3\xa6monstratenserkloster. Bygningerne kom derefter under den danske krone. Kongen overlod anl\xc3\xa6gget til den danske adelsmand Gert Jensen Ulfstand, mod at han fors\xc3\xb8rgede de sidste munke p\xc3\xa5 B\xc3\xa6kkeskov._NEWLINE_Efter den f\xc3\xb8rste Karl Gustav-krig 1658 stod slottet tomt. Den sidste dansksindede ejer var flygtet til det nuv\xc3\xa6rende Danmark. Fra 1685 fungerede slottet som bolig for chefen for den lokale svenske kavaleri. I 1818 kom slottet i den svenske konges besiddelse._NEWLINE_Kirken fra klostertiden bygget 1280 er bevaret.'